laion/Wikipedia-Exotic huggingface dataset:
גאון (סדרת טלוויזיה)

גאון (באנגלית: Genius) היא סדרת דרמה היסטורית, אנתרופולוגית אמריקאית שהופקה בידי נואה פינק וקנת בילר ושודרה לראשונה ב-25 באפריל 2017 בערוץ נשיונל ג'יאוגרפיק. היא מציגה את דמותם של אנשים גאונים או מצליחים במיוחד ואת מסעות חייהם. הסדרה זכתה בפרס החברה האמריקאית של צלמי הקולנוע לשנת 2017, וזכתה פעמיים בטקס פרס אמי לבידור בפריים טיים ה-69 לשנת 2018 וכן הועמדה לפרסים רבים. הביקורות על הסדרה היו חיוביות בעיקרם לעונה הראשונה אך בינוניות על העונה השנייה. העונה הראשונה של התוכנית שודרה בין אפריל ליוני 2017 והיא מציגה את חייו של אלברט איינשטיין (בגילומו של ג'פרי ראש) ואת הדילמות עמם התמודד ראשית בתור בוחן פטנטים בדרכו להוראה ולדוקטורט ובהמשך את צורת חשיבתו על תורת היחסות הידועה. העונה השנייה של התוכנית שודרה בין אפריל ליוני 2018 ומציגה את חייו של פבלו פיקאסו (בגילומו של אנטוניו בנדרס), בתחילה כאשר הוא מגלה את כישרונו יוצא הדופן ובהמשך כאשר הוא נאלץ לשרוד בעולם של פשיזם ולצעוד באור התהילה. יוצרי התוכנית הודיעו שבמשך 2020 תעלה עונה שלישית שתעסוק בחייה של זמרת הנשמה אריתה פרנקלין (בגילומה של סינתיה אריבו). ואולם הצילומים התעכבו עקב מגפת הקורונה והעונה עלתה לאוויר במרץ 2021. בדצמבר 2020, עוד לפני עליית העונה השלישית לשידור, מפיקי הסדרה הודיעו שהם עובדים על עונה רביעית שתעלה ברשת אפל TV פלוס; והיא תעסוק בחייהם של מרטין לותר קינג ומלקולם אקס. עונה ראשונה: ג'פרי ראש - אלברט איינשטיין ג'וני פלין - אלברט איינשטיין הצעיר סמנתה קולי - מילבה מאריץ' ריצ'רד טופול - פריץ הבר מיכאל מקלהטון - פיליפ לנארד אמילי ווטסון - אלזה איינשטיין גוונדולין אליס - אלזה איינשטיין הצעירה ראלף בראון - מקס פלאנק אניה בוקשטיין - מרגריטה קוננקובה עונה שנייה: אנטוניו בנדרס - פאבלו פיקאסו אלקס ריץ' - פאבלו פיקאסו הצעיר אלסיו סקלזוטו - פאבלו פיקאסו בגיל 14 טימותי ליונס - פאבלו פיקאסו בגיל 9 קלמנס פואסי - פרנסואז גילו סמנתה קולי - דורה מאר עונה שלישית: סינתיה אריבו - אריתה פרנקלין סאנאי ויקטוריה - אריתה פרנקלין הצעירה קורטני ב' ואנס - ס. ל. פרנקלין דייוויד קרוס - ג'רי וקסלר מלקולם בארט - טדי וייט פטריס קובינגטון - אמה פרנקלין קימברלי הברט גרגורי - רות' בואן רבקה נעמי ג׳ונס - קרולין פרנקלין גאון, ברשת החברתית פייסבוק גאון, ברשת החברתית אקס (טוויטר) גאון, ברשת החברתית אינסטגרם "גאון", במסד הנתונים הקולנועיים IMDb (באנגלית) "גאון", באתר Rotten Tomatoes (באנגלית) "גאון", באתר Metacritic (באנגלית) "גאון", באתר דיסני+ סדרות (באנגלית) "גאון", באתר Hulu סדרות (באנגלית) "גאון", במסד הנתונים הקולנועיים KinoPoisk (ברוסית)
למה ככה עצובה

"למה ככה עצובה" הוא סינגל שהוקלט על ידי המוזיקאי ישראלי עידן רייכל, ביחד עם המפיק המוזיקלי הישראלי סתיו בגר. השיר יצא לאור ב-15 ביולי 2020, כסינגל שלא מתוך אלבום, על ידי חברת התקליטים הליקון. ב-13 ביולי 2020 הוכרזה יציאתו של השיר, תוך שהושק לו אתגר בפלטפורמת שיתוף הווידאו טיקטוק. השיר הוא שיר פופ מזרחי שנכתב, הולחן והופק על ידי עידן רייכל וסתיו בגר. רייכל ובגר שיתפו פעולה קודם לכן בשיר "כתוב מלמעלה". בקולות השירה של השיר משתתף בן דודו של רייכל, ניצן ירקוני, טכנאי מערכות. את עטיפתו של הסינגל ציירה בתו של רייכל. בצאת הסינגל סיפר רייכל איך השיר נוצר: "התקופה הזו מורכבת מאד, משבר רציני, ואתגרים בלי סוף, מצב הרוח הוא אחד האתגרים, ושירים מרימים - חשובים, אז משתף אתכם בשיר שאולי יעלה אצלכם חיוך". הווידאו קליפ הנלווה לשיר, הועלה לערוץ היוטיוב של רייכל ב-15 ביולי 2020, בסמוך לצאת הסינגל עצמו, ומציג בתוכו את עטיפתו של הסינגל ואף את מילותיו של השיר. יוסי חרסונסקי העניק לשיר ביקורת מעורבת, תוך שנתן לו ציון של שלושה וחצי כוכבי זהב מתוך חמישה ואמר: "שיחקו המוזיקאים לפנינו. יצא פולקלור ים תיכוני קליל משקל. התזמור מעניק לשיר רוח מזרחית גבית רעננה. יצא "תרגיל" מוזיקלי נחמד, שמן הסתם לא יכנס לפנתיאון של המוזיקה הישראלית, גם לא לרשימת עשרת השירים החשובים של עידן רייכל". אתר פרוגי העניק לשיר ביקורת חיובית, באומרו כי השיר הוא "שיר שעוד לא שמענו כמותו קודם, שילוב מעניין, שעושה חשק לעוד". לדף השיר באתר הספרייה הלאומית מפתיע: עידן רייכל הצטרף לטיק טוק, באתר "סרוגים", 12 ביולי 2020 למה ככה עצובה, באתר טיקטוק מתופעות הקורונה: כשעידן רייכל הזמין את הטכנאי לשיר איתו. צפו, באתר "סרוגים", 15 ביולי 2020 וואלה! תרבות‏, "למה ככה עצובה": עידן רייכל וסתיו בגר עושים פופ ים תיכוני. צפו, באתר וואלה, 15 ביולי 2020 עידן רייכל וסתיו בגר - למה ככה עצובה, באתר ‏מאקו‏, 15 ביולי 2020 Idan Raichel & Stav Beger - Lama Kacha Atzuva (Why So Sad) | עידן רייכל וסתיו בגר - למה ככה עצובה, סרטון באתר יוטיוב (אורך: 3:35) עידן רייכל וסתיו בגר למה ככה עצובה, באתר יוסמיוסיק, ‏2020-07-15 מוזיקה - סיכומוזיקלי: אליאנה תדהר ולי בירן בביצוע אקוסטי ומיוחד, באתר פרוגי, ‏2020-07-17 למה ככה עצובה, נבדק ב-2020-07-14
אגם מקדונלד (איידהו)

אגם מקדונלד (באנגלית: McDonald Lake) הוא אגם במחוז קאסטר, במדינת איידהו, שבארצות הברית. האגם הוא אגם אלפיני, הממוקם בעמק סוטות', בשטח אזור הנופש הלאומי סוטות'. האגם ממוקם 24 קילומטרים מדרום לכפר סטנלי (Stanley), ו-55 קילומטרים מצפון-מערב לעיירה קטצ'אם (Ketchum). אורכו של האגם 450 מטרים, רוחבו של האגם 27 מטרים. האגם ממוקם בגובה של 2,165 מטרים מעל פני הים, והוא אגם רדוד ביותר. האגם נשפך אל נהר סלמון. באזור האגם מספר מסלולי הליכה, כמו כן האגם משמש לשחייה, ולצפרות. מסלול הליכה פופולרי מקשר בין אגם מקדונלד לאגם ילו בלי הסמוך. • Kathleen M. Haller, Spencer H. Wood, Geological Field Trips in Southern Idaho, Eastern Oregon, and Northern Nevada, U.S. Geological Survey מפת אזור אגם מקדונלד מסלולי הליכה באזור אגם מקדונלד באתר outdoorproject מסלולי הליכה באזור אגם מקדונלד (מפות המסלולים ומידע עליהם - רמת קושי, אורך) אגם מקדונלד - מסלולי הליכה באתר hikingproject מזג אוויר נוכחי עדכני באגם מקדונלד מידע למטיילים באזור היער הלאומי סוטות' מידע גאוגרפי מסלולי הליכה באזור אגם מקדונלד תיירות באגם מקדונלד מסלול ילו בלי- מקדונלד
אגם מקדונלד (ססקצ'ואן)

אגם מקדונלד (באנגלית: McDonald Lake) הוא אגם מלאכותי בפרובינציית ססקצ'ואן שבקנדה. אורכו של האגם 57 קילומטרים, רוחבו של האגם 1.2 קילומטרים. שטחו של האגם 48.8 קילומטרים רבועים, האגם מנקז שטח של 2,448 קילומטרים רבועים. עומקו המרבי של האגם - 15 מטרים. נפח האגם 439,600,000 מטרים מעוקבים של מים. גובה פני האגם - 566 מטרים מעל פני הים. נהר סואריס (Souris River) נשפך אל האגם, והאגם שב ונשפך אליו. האגם נוצר כאשר הוקם סכר ראפרטי (Rafferty Dam), בשנת 1991; הסכר נועד למנוע שיטפונות בנהר סואריס, והאגם תוכנן להפוך לאתר נופש ופנאי ולתיירות דיג. האגם משמש כאתר לדיג. מדיה וקבצים בנושא אגם מקדונלד בוויקישיתוף תצלום לוויין של אגם מקדונלד באתר נאס"א מפת אזור אגם מקדונלד אגם מקדונלד באתר mindat תחזית מזג אוויר עדכנית ארוכת טווח עבור אגם מקדונלד מידע גאוגרפי מידע על סכר ראפרטי מידע לדייגים בססקצ'ואן
יחסי הרפובליקה הדומיניקנית – יפן

יחסי הרפובליקה הדומיניקנית–יפן הם היחסים הדיפלומטיים בין הרפובליקה הדומיניקנית לבין יפן. שתי המדינות כוננו יחסים דיפלומטיים בנובמבר 1934. בשנת 1934 שתי המדינות חתמו על מזכר הבנות ובכך כוננו יחסים דיפלומטיים ביניהן. עם פרוץ מלחמת העולם השנייה, בה יפן נלחמה לצד מדינות הציר, החליטה הרפובליקה הדומיניקנית לנתק כל קשרים דיפלומטיים עם יפן. שתי המדינות כוננו שוב יחסים דיפלומטיים רשמיים בשנת 1952, כשנתיים לאחר חתימת הסכם הכניעה של יפן. בשנת 2017, שוויו של הייצוא היפני לרפובליקה הדומיניקנית עמד על 29.68 מיליון ין וכלל בעיקר מוצרי הובלה, מכונות, ומכוניות. באותה השנה, שוויו של הייבוא היפני מהרפובליקה הדומיניקנית הסתכם ב-10.51 מיליון ין וכלל בעיקר תרופות, מוצרי הנעלה ומוצרים אופטיים. על פי הלשכה היפנית המרכזית לסטטיסטיקה, באוקטובר 2017 חיו ברפובליקה הדומיניקנית שבע מאות שבעים ואחד אזרחים יפניים. הרפובליקה הדומיניקנית מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת ברפובליקה הדומיניקנית בדרג השגרירות באמצעות שגרירות רשמית שהיא מחזיקה בסנטו דומינגו, בירת המדינה. מדיה וקבצים בנושא יחסי הרפובליקה הדומיניקנית – יפן בוויקישיתוף יחסי הרפובליקה הדומיניקנית–יפן, באתר משרד החוץ היפני The embassy of the Dominican Republic in Japan, אתר השגרירות Embassy of Japan in the Dominican Republic, אתר השגרירות
Windows Terminal

Windows Terminal (המכונה גם: Cascadia) הוא ממשק שורת פקודה שפותח על ידי מיקרוסופט עבור ייעול ושיפור השימוש בממשקי שורות הפקודה של Windows. המסוף תומך בשורות הפקודה cmd, Powershell, WSL ועוד ומאפשר שימוש בכל שורות הפקודות הנתמכות בו בחלון אחד, על ידי שימוש בכרטיסיות, לצד שורה ארוכה של שיפורים ויזואליים ביחס למסופים הסטנדרטים. כחלק ממגמת מיקרוסופט בשנים האחרונות לתמוך בעולם הקוד הפתוח, קוד המקור של המסוף פורסם והועלה ל-GitHub במאי 2019. גרסת התצוגה עבור חנות האפליקציות של Microsoft Windows הועלתה לראשונה לחנות ב-21 ביוני 2019. תמיכה ב-UTF-8 ו-UTF-16 אפקטים של שקיפות בחלון המסוף תמונות רקע השלמת פקודות בעזרת שימוש בטאב ערכות נושא מצב מסך מלא כרטיסיות נפרדות פיצול המסך למספר כרטיסיות תצוגת True color עיבוד טקסט מואץ בחומרה באמצעות DirectWrite קיצורי מקשים הניתנים להתאמה אישית שימוש ברצפי ANSI/VT העתקת טקסט ללוח בפורמט HTML ו-RTF תאימות לממשק המשתמש Microsoft Narrator. מדיה וקבצים בנושא Windows Terminal בוויקישיתוף Tom Warren, Microsoft unveils Windows Terminal, a new command line app for Windows, The Verge, ‏6 במאי 2019 (באנגלית) microsoft/terminal, 2020-07-14, נבדק ב-2020-07-14 Ariel Marom, מיקרוסופט חושפת את Windows Terminal - מסוף שורת הפקודה החדש, באתר ITportal - תוכנה | חומרה | סיסטם | אינטרנט | תקשורת, ‏7 במאי 2019 Release Windows Terminal Preview v1.1.1671.0 · microsoft/terminal, GitHub (באנגלית)
רנו מונאקטר

רנו מונאקטר (בצרפתית : Renault Monaquatre) היא מכונית משפחתית מתוצרת יצרנית כלי הרכב הצרפתית רנו אשר יוצרה בין השנים 1936–1931 בצרפת ובבלגיה 4 דלתות - סדאן 2 דלתות - סדאן 2 דלתות - קבריולה "Type UY 1" - יוצר בין השנים 1932–1933 "Type YN" - יוצר בשנת 1932 "Type YN 1" - יוצר בין השנים 1932–1933 "Type YN 2" - יוצר בין השנים 1933–1934 "Type YN 3" - יוצר בשנת 1934 "Type YN 4" - יוצר בין השנים 1935-1934 "רנו מונאקטר" "רנו מונאקטר" "רנו מונאקטר" "רנו מונאקטר" דגם "Y.N.2" "רנו מונאקטר" דגם "Y.N.4", שנת 1935 "רנו מונאקטר" דגם "Y.N.4", שנת 1935 "רנו מונאקטר", שנת 1934 - קבריולה "רנו מונאקטר", שנת 1934 - קבריולה "רנו מונאקטר", שנת 1934 - קבריולה, מבט לתא הנהג ולוח מחוונים רנו NN מדיה וקבצים בנושא רנו מונאקטר בוויקישיתוף רנו מונאקטר, סרטון באתר יוטיוב רנו מונאקטר, סרטון באתר יוטיוב Automobilia". Toutes les voitures françaises 1934 (salon [Oct] 1933). Paris: Histoire & collections. Nr. 22: 60–61, 63. 2002 "רנו מונאקטר" web.archive.org/web/20070417042217 "רנו מונאקטר" web.archive.org/web/20080513083810 דגם UY 1 web.archive.org/web/20070422051738 דגם YN 3 web.archive.org/web/20070418131549 דגם YN 4 web.archive.org/web/20050324213154
כיכר מקדוניה

כיכר מקדוניה (במקדונית: Плоштад Македонија) היא הכיכר המרכזית של סקופיה, בירת מקדוניה הצפונית. הכיכר נבנתה בין 1920 ו-1940. מבחינה עירונית, היו בכיכר מספר מבנים חשובים כמו: הבנק הלאומי, בית הקצינים, ארמון ריסטיק וארמון מזורה. לכיכר לא היה שם רשמי, עד להצטרפותה של מקדוניה הצפונית ליוגוסלביה, אז שמה שונה לכיכר "מרשל טיטו". הכיכר של היום היא אחת מ-3 הכיכרות שנמצאות מצד הדרומי של הנהר וארדאר. עד לרעידת האדמה ב-1963, נוספו בכיכר שני בניינים חשובים: בית הכלבו וארמון פליסטר. לאחר רעידת האדמה, באופן רשמי ומבחינת התוכן, המצב שונה, והתרושש. הכיכר משמשת בדרך כלל לקיום מספר אירועים תרבותיים, פוליטיים ואחרים. הנשיא, קירו גליגורוב, הכריז בכיכר על עצמאותה של מקדוניה הצפונית והיפרדותה מיוגוסלביה ב-1991. ב-2007 הודיעה ממשלת מקדוניה הצפונית על תוכניות לשחזר את בית הקצינים, את מבצר סקופיה ואת הכיכר עצמה, שכן כמעט כל המבנים נהרסו לאחר רעידת האדמה שהתרחשה בסקופיה ב-1963. ב-2011, במסגרת סקופיה 2014, נבנתה ונפתחה מזרקה, שהיא משמשת גם כאנדרטה לזכר אלכסנדר מוקדון, בשם "הלוחם על סוס". בנוסף, הוכרזו מספר אנדרטאות נוספות הקשורות להיסטוריה ולתרבות (אנ') של העם המקדוני. בנוסף, אנדרטה לזכר סמואיל, שליט בולגריה (מק') נמצאת בכיכר. תחריט המתאר את שטח הכיכר של ימינו וסביבתה ב-1594. נוף לכיכר נוף לכיכר, לפני רעידת האדמה ב-1963. מדיה וקבצים בנושא כיכר מקדוניה בוויקישיתוף Влада на Република Македонија Дневник https://sitel.com.mk/dnevnik/makedonija/vizija-za-centarot-na-skopje-2014, Сител Телевизија (במקדונית)
הפרלמנט של הרפובליקה הפולנית

הפרלמנט של הרפובליקה הפולנית (בפולנית: Parlament Rzeczypospolitej Polskiej) הוא הרשות המחוקקת של פולין. הוא מורכב משני בתים: הבית התחתון - הסיים שמונה 460 חברים הבית העליון - סנאט שמונה 100 חברים מקום מושבו של הפרלמנט הוא ברחוב וויייסקה שבמרכז ורשה יו"ר הסיים יכול להורות על כינוס האספה הלאומית המורכבת משני הבתים יחד. האספה מתכנסת לצורך: הודעה מיוחדת של נשיא פולין, או השבעתו לתפקיד, אשרור החוקה, שינוי תקנות האספה, העברת סמכויות הנשיא ליו"ר הסנאט כשהנשיא איבד את יכולתו לתפקד. מאז כינון הרפובליקה השלישית של פולין, התכנסה האספה הלאומית 18 פעמים בסך הכל. שני הבתים מתכנסים גם באופן לא רשמי לצרכים חגיגיים או ביקורים של ראשי מדינות זרות. מדיה וקבצים בנושא הפרלמנט של הרפובליקה הפולנית בוויקישיתוף חוקת פולין אתר הסיים אתר הסנאט ערך זה הוא קצרמר בנושא רשויות מחוקקות ובנושא פולין. אתם מוזמנים לתרום לוויקיפדיה ולהרחיב אותו.
אצ'ומי

אצ'ומי או חודמוני (בפרסית: اچمى) היא שפה איראנית המדוברת בדרום איראן, בעיקר בפארס, כרמאן, בושהר והורמוזגאן, ובמדינות סביב המפרץ הפרסי. מקורה בפרסית עתיקה ויש לה חוקים משלה. היא ממשפחת השפות ההודו-אירופיות, ענף השפות ההודו-איראניות ותת-ענף השפות הדרום-איראניות. לשפת אצ'ומי שני ניבים עיקריים: ניב צפוני וניב דרומי. ניבים של הניב הצפוני: לארי, ג'ודי, עוואזי, בידישירי, באסטאקי, ג'יראשי, ג'אמסי. ניבים של הניב הדרומי: בש קארדי, קום זארי, ג'יימי, בנדררי. מדיה וקבצים בנושא אצ'ומי בוויקישיתוף Quintana-Murci, Lluís Krausz, Csilla Zerjal, Tatiana Sayar, S. Hamid Hammer, Michael F. Mehdi, S. Qasim Ayub, Qasim Qamar, Raheel Mohyuddin, Aisha Radhakrishna, Uppala Jobling, Mark A. Tyler-Smith, Chris McElreavey, Ken, Y-Chromosome Lineages Trace Diffusion of People and Languages in Southwestern Asia, The American Society of Human Genetics Erik John Anonby, Update on Luri: How many languages?, Journal of the Royal Asiatic Society of Great Britain & Ireland 13, 2003-07, עמ' 171–197 doi: 10.1017/s1356186303003067
תומאס סטארוויט נובל

תומאס סטארוויט נובל (באנגלית: Thomas Satterwhite Noble;‏29 במאי 1835 - 27 באפריל 1907) היה צייר אמריקאי וראש בית הספר לעיצוב מקמיקן בסינסינטי, אוהיו. נובל נולד בלקסינגטון, קנטקי, וגדל בחווה בה גידלו קנבוס וכותנה. בגיל צעיר גילה התעניינות ונטייה לאמנות. תחילה למד ציור אצל סמואל ודסון פרייס בלואיסוויל, קנטקי, בשנת 1852 ואז המשיך את לימודיו אצל פרייס, אוליבר פרייז'ר וג'ורג' היילי באוניברסיטת טרנסילבניה בלקסינגטון. בשנת 1853 עבר לניו יורק, ניו יורק, לפני שנסע לפריז ללמוד אצל תומאס קוטור משנת 1856 עד 1859. נובל חזר לארצות הברית בשנת 1859 מתוך כוונה להתחיל את קריירת האמנות שלו. עם זאת, התחילה מלחמת האזרחים, והוא שירת בצבא הקונפדרציה משנת 1862 עד 1865. לאחר המלחמה, שוחרר נובל לסנט לואיס והחל לצייר. עם ההצלחה בציור הראשון שלו, "המכירה האחרונה של העבדים", הוא קיבל חסות מצד פטרונים עשירים בעיר ניו יורק. נובל התגורר בעיר ניו יורק בשנים 1866–1869, ובמהלכן צייר כמה מציורי השמן הידועים ביותר שלו. בשנת 1869 הוא הוזמן להיות ראש בית הספר לעיצוב מקמיקן בסינסינטי, אוהיו, תפקיד אותו מילא עד 1904. בשנת 1887, בית הספר לעיצוב מקמיקן הפך לאקדמיה לאמנות של ימינו בסינסינטי. במהלך כהונתו בבית הספר לעיצוב, נובל נסע לזמן קצר למינכן, גרמניה, שם למד בין השנים 1881 עד 1883. הוא פרש בשנת 1904 ונפטר בעיר ניו יורק ב־27 באפריל 1907. הוא קבור בבית העלמין Spring Grove בסינסינטי. העבודות הידועות של נובל הן בעיקר תמונות היסטוריות או חברתיות / פוליטיות. הוא ידוע בעיקר בזכות סדרה של ארבעה ציורים נגד העבדות. "המכירה האחרונה של העבדים" (1865) תיארה את זירת המכירה האחרונה של העבדים במדרגות בית המשפט בסנט לואיס. הוא המשיך אחר ציור זה עם הציור "ברכתו של ג'ון בראון " (1866) אשר תיארה את מתנגד העבדות ג'ון בראון שהובל להוצאתו להורג ומברך ילד על מדרגות בית המשפט. הציור השלישי שלו, "מדיאה המודרנית" (1867), שהציג את האירוע הטרגי משנת 1856 בו מרגרט גרנר, אם של עבד נמלט, רצחה את ילדיה במקום לראות אותם חוזרים לעבדות. התמונה נודעה בעקבות הזעם של מרגרט גרנר, על כך שבציור נכללו ציידי העבדים הלבנים. הציור האחרון של נובל, "מחיר הדם" (1868), לא היה מבוסס על אירוע היסטורי ספציפי, אלא תיאר בעל עבדים לבן שמכר לעבדות את בנו החצי לבן של עבד. בדומה למדיאה המודרנית, ציור זה ייחודי לתקופה עם הכללתם של אנשים לבנים בציור. נובל רשם גם ליתוגרפיה ידועה למגזין "הרפר" על סמך הציור "ברכתו של ג'ון בראון". יצירות האמנות של נובל הוצגו בלמעלה מ -70 תערוכות, הן במהלך חייו והן לאחר מותו. מרבית יצירותיו הראשוניות הידועות הן היסטוריות, המצוירות כדי לעורר פרשנות פוליטית ומוסרית חזקה. מאוחר יותר בחייו צייר תמונות אלגוריות רבות. לאחר שלמד במינכן ולקראת סוף חייו, נובל מיקד את עבודתו האמנותית בנופים של כפרי אוהיו, קנטאקי וניו יורק. מדיה וקבצים בנושא תומאס סטארוויט נובל בוויקישיתוף תומאס סטארוויט נובל, באתר "Find a Grave" (באנגלית) Thomas Satterwhite Noble, Thomas Satterwhite Noble "Thomas Satterwhite Noble" Morgan, Joanne (2007). "Thomas Satterwhite Noble's Mulattos: From Barefoot Madonna to Maggie the Ripper". Journal of American Studies. 41. No. 1: Page 110.
רנו סאלטהקטר

רנו סאלטהקטר (בצרפתית : Renault Celtaquatre) היא מכונית משפחתית מתוצרת יצרנית כלי הרכב הצרפתית רנו, אשר יוצרה בין השנים 1938–1934 בצרפת. 4 דלתות - סדאן 2 דלתות - קבריולה "ZR1" - יוצר בין השנים 1935-1934 "ZR2" - יוצר בשנת 1935 "ADC 1" - יוצר בין השנים 1935–1936 "ADC2" - יוצר בין השנים 1937-1936 "ADC3" - יוצר בין השנים 1937–1938 "BCR" - יוצר בין השנים 1937–1938 (מסחרית) "AEC1" - יוצר בין השנים 1935–1936 "רנו סאלטהקטר" "רנו סאלטהקטר" דגם "ADC 1" - קבריולה "רנו סאלטהקטר" דגם "ADC 1" - קבריולה "רנו סאלטהקטר" דגם "ADC 1" "רנו סאלטהקטר" דגם "ADC 1" "רנו סאלטהקטר" דגם "ADC 1" "רנו סאלטהקטר" דגם "ADC 2", שנת 1937 - קבריולה "רנו סאלטהקטר" דגם "ADC 2", שנת 1937 - בתצורה 4 דלתות סדאן "רנו סאלטהקטר" דגם "ADC 2", שנת 1937 - בתצורה 4 דלתות סדאן רנו NN רנו מונאקטר מדיה וקבצים בנושא רנו סאלטהקטר בוויקישיתוף רנו סאלטהקטר, סרטון באתר יוטיוב רנו סאלטהקטר, סרטון באתר יוטיוב דגמי "רנו" בין השנים 1989 - 1899 / ראו "רנו סאלטהקטר" שנת 1934 oldtimer-klassiker.de/renault דגמים : "ZR2", "ZR1" web.archive.org/web/20070422231539 דגם "ADC2", שנת 1936 lecruchon2.free.fr/1936_Celta_4_ADC2 דגמים : "ADC3", "ADC1" web.archive.org/web/20070505185640
סלאבן בלופו

מועדון הכדורגל סלאבן בלופו (בקרואטית: Nogometni Klub Slaven Belupo) היא קבוצת כדורגל קרואטית מעיר קופריבניצה, המתמודדת בליגת העל הקרואטית. הקבוצה היא אחת מהוותיקות בליגה הקרואטית. קבוצת כדורגל ראשונה בעיר נוסדה בשנת 1907 על ידי קבוצת סטודנטים. המועדון במתכונת הנוכחית הוקם בשנת 1912. בשנת 1920 הקבוצה זכתה בתחרות אזורית-קרואטית. במהלך השנים שם הקבוצה השתנה מספר פעמים. תחת השם הנוכחי היא מתחרה החל משנת 1958. המילה "בלאופו" מהווה שם חברת תרופות המתבססת בעיר. בשנת 1997 הקבוצה החלה להתחרות בהליגה הקרואטית הראשונה ומאז לא ירדה ממנה. בשנת 2000 היא לראשונה השתתפה בגביע האינטרטוטו. בהמשך היא השתתפה בתחרויות גביע אופ"א והליגה האירופית בעונות 2007/2008, 2008/2009 ו-2012/2013. בשנים 2007 ו-2016 הקבוצה התחרה בזכייה של הגביע הקרואטי אך הפסידה במשחק הגמר. בשנת 2008 סלאבן בלאופו הגיע למקום השני בליגה בסוף העונה ובשנת 2013 למקום השלישי. ליד המועדון פועלת מחלקת הנוער. בין בוגרי המחלקה נמנה בויאן ורוצ'ינה שהיה בין הכוכבי הקבוצה הבוגרת ושיחק בהפועל תל אביב. אתר האינטרנט הרשמי של סלאבן בלופו (בקרואטית) פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net
אינפרה סאונד

אינפרה סאונד (או אינפרא סאונד; באנגלית: Infrasound) הוא תדר תת-קולי. במונחי האקדמיה ללשון העברית קוֹל תַּת-שִׁמְעִי אינפרה סאונד הוא קול שהתדר שלו נמוך ממה שהאדם יכול לשמוע, כלומר מתחת ל-20 הרץ, בניגוד לאולטרה סאונד, קול שתדרו גבוה ממה שהאדם יכול לשמוע. מקור המילה אינפרה סאונד היא המילה הלטינית infra (מתחת) וסאונד (sound, קול - מתחת לקול, על קולי). מחקר משנת 2019 הראה שגלי קול מסוג אינפרא-סאונד הם כלי המאפשר ניטור ומיפוי סופות רעמים. מדיה וקבצים בנושא אינפרה סאונד בוויקישיתוף הגדרה של אולטרה סאונד ואינפרה סאונד פיתוח שיטות חדשות לניטור סופות רעמים ומיפוין במרחב - פרופ' קולין פרייס, באתר החוג ללימודי הסביבה של אוניברסיטת תל אביב, ‏18 בנובמבר 2019 דני ברחנא, צלילים בעולם הדממה - שמיעה תת-מימית אצל בני אדם ואצל יונקים ימיים, באתר ההתאחדות הישראלית לצלילה, ‏מרץ 2010 אינפרה סאונד, באתר אנציקלופדיה בריטניקה (באנגלית) רעש מזיק במקומות עבודה, באתר oldsite.osh.org.il לווייתן, האם שומע? | זווית פיתוח שיטות חדשות לניטור סופות רעמים ומיפוין במרחב - פרופ' קולין פרייס, באתר environment.tau.ac.il ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מאט קמרון

מת'יו (מאט) קמרון (אנגלית: Matthew D. Cameron; נולד ב-28 בנובמבר 1962, בסן דייגו, קליפורניה), הוא מוזיקאי אמריקאי, ומתופף להקת הגראנג' פרל ג'אם. מאט ניגן בהרכבים רבים, אך ידוע במיוחד בשל תקופת נגינתו כמתופף בלהקת הגראנג' סאונדגארדן, שהתפרקה בשנת 1997. מאט התחיל לנגן בתופים בגיל צעיר מאוד. הוא ידוע כמתופף בעל סגנון יצירתי, מעניין ומגוון, המאפשר לו לעבוד עם להקות ומוזיקאים מסגנונות המוזיקה השונים. בגיל 20 עבר מאט לסיאטל, וניגן בלהקת סקין יארד. בספטמבר של שנת 1986 הצטרף מאט ללהקת סאונדגארדן, בה ניגן עד פירוקה בשנת 1997. במקביל ניגן במיזמים שונים, כמו המיזם לזכרו של אנדרו ווד - טמפל אוף דה דוג, (בו היו שותפים גם כריס קורנל, אדי ודר, סטון גוסארד), והשתתף בהרכבים טון דוגס, הייטר, ואילבן. מיזם צד נוסף שיסד מאט יחד עם שותפו ללהקת סאונדגארדן, בן שפרד, הוא להקת Wellwater Conspiracy, שקיימת עד היום. לאחר פירוקה של סאונדגארדן, ניגן מאט עבור להקת הסמאשינג פאמפקינס לצורך הקלטת אלבומם Adore (מתופף הלהקה המקורי - ג'ימי צ'מברלין - פוטר אז מהלהקה בגלל התמכרותו לסמים), ותקופה קצרה עבור קווינס אוף דה סטון אייג'. הוא השתתף גם באחד משירי אלבום הסולו של חברו כריס קורנל - Euphoria Morning, ולאחר מכן הצטרף ללהקת פרל ג'אם. ראו פרל ג'אם מדיה וקבצים בנושא מאט קמרון בוויקישיתוף אתר האינטרנט הרשמי של מאט קמרון מאט קמרון, ברשת החברתית פייסבוק מאט קמרון, ברשת החברתית אינסטגרם מאט קמרון, במסד הנתונים הקולנועיים IMDb (באנגלית) מאט קמרון, באתר AllMusic (באנגלית) מאט קמרון, באתר MusicBrainz (באנגלית) מאט קמרון, באתר Discogs (באנגלית) מאט קמרון, באתר Songkick (באנגלית) מאט קמרון, באתר SecondHandSongs מאט קמרון, באתר בנדקמפ
גרהרד רוזנקרנץ

גרהרד רוזנקרנץ (24 ביוני 1900 – 1 באוגוסט 1979) היה רופא פנימי ישראלי, ייסד וניהל את המחלקה הפנימית בבית חולים הכרמל, היה ממייסדיו ומנהלו הראשון של בית חולים הכרמל (1970–1945). רוזנקרנץ נולד ב-אינסטרבורג גרמניה. למד רפואה בקניגסברג, מינכן, לייפציג ודרזדן שם סיים את לימודיו בשנת 1925. בין השנים 1933 – 1925 עבד כרופא פנימי באינסטרבורג. בשנת 1933 עלה לארץ ישראל עם רעייתו עליזה ובתו רות. השתקע בחיפה. התקבל לעבודה בקופת חולים כרופא מחליף, בהמשך עבד כרופא בקיבוצים. לאחר מספר שנים מונה לסגן רופא מחוזי של קופת חולים כללית בחיפה. רוזנקרנץ יזם את הקמת "בית חולים הכרמל" ומונה למנהלו הראשון בשנת 1945, תפקיד אותו ביצע במשך 25 שנים. במקביל לעבודתו כמנהל בית החולים מונה רוזנקרנץ למנהל מחלקה פנימית כ-60 מיטות אשפוז. רוזנקרנץ פרש לגמלאות בשנת 1970. לאחר שיזם את הקמת "בית חולים הכרמל" החדש, שכנע את משה סורוקה שלבית חולים הכרמל במתכונתו המצומצמת אין זכות קיום וצריך לבנות בית חולים כללי גדול, או לסגור אותו לאלתר. במרכז קופת חולים הוחלט להתחיל בבניית בית חולים "הכרמל" חדש. רוזנקרנץ השתתף בתכנון בית החולים החדש שנפתח בשנת 1976. רוזנקרנץ נפטר ב-1979. ב-4 באפריל 1948 איבד את בתו היחידה רות ואת נכדתו אילנה בת 11 החודשים בהפגזה על משמר העמק. הניח בן ובת (כרמלה 1958–2009) מאשתו השנייה פרנציסקה. אמירה קהת, סיפורו של מקום, "בית חולים 'כרמל' הישן", באתר העמותה לתולדות חיפה "רופאיה של ארץ ישראל 1948-1799", נסים לוי, יעל לוי, הוצאת איתי בחור, מרץ 2012, ערך : רוזנקרנץ גרהרד, עמוד 390 בית חולים הכרמל היסטוריה תיירת בעיר, פרק ט"ז בית החולים הוותיק - חורב 2, אמירה קהת אילנה אפרתי אתר ההגנה טור' רות אפרתי רוזנקרנץ אתר ההנצחה לחללי מערכות ישראל, משרד הביטחון